Diari Oficial de la Generalitat Valenciana


Sumari del DOGV 5265, del 24-05-2006 (2006/5181)

Notificació a Miguel Ángel Lorente Sánchez de la Sentència 24/2004. Judici de responsabilitat civil 27/2002 (rotlle d'apel·lació 469/2001).
-------------------------------------------------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5181


Organisme emissor
:   Jutjat de Menors Número 1 de Castelló

Tipus de document
:   Edicte

Notificació a Miguel Ángel Lorente Sánchez de la Sentència 24/2004. Judici de responsabilitat civil 27/2002 (rotlle d'apel·lació 469/2001). [2006/A5181]  
El magistrat jutge del Jutjat de Menors número 1 de Castelló ha dictat en el dia de hui, en la peça de responsabilitat civil número 27/2002, procedent del rotlle 469/2001, sent-hi part demandant el ministeri fiscal en representació dels perjudicats, María Dolores Orduña Blay, i com a demandats Miguel Ángel Lorente Sánchez i Tomás Alcázar Solá, junt amb els respectius representants legals, una resolució per la qual s'acorda la notificació de la sentència a Miguel Ángel Lorente Sánchez i els seus representants legals, a través d'edictes que es fixaran al tauler d'anuncis d'este Jutjat i la seua publicació en el Diari Oficial de la Generalitat Valenciana, de conformitat amb l'article 497.2 de la LEC; s'unirà un exemplar de la seua publicació perquè conste en l'expedient.  
«Peça de responsabilitat civil 27/2002.  
Sentència 24/2004.  
Castelló de la Plana, 26 de març de 2004  
María Luisa Rodríguez Sanz, magistrada jutgessa del Jutjat de Menors de Castelló, ha vist les interlocutòries precedents que se segueixen en la peça separada de responsabilitat civil en l'expedient número 27/2002, on apareix com a demandant el ministeri fiscal, que actua en representació de la perjudicada María Dolores Orduña Blay, i com a demandats el menor Miguel Ángel Lorente Sánchez i la seua mare Ramona Sánchez Rodríguez, i el menor Tomás Alcázar Solá, i el seu pares Vicente Alcázar Romero i María Luz Solá Jiménez, sobre la reclamació d'una quantitat en concepte de responsabilitat civil derivada de la penal.  
Antecedents de fet  
1. El ministeri fiscal, actuant en representació de la perjudicada María Dolores Orduña Blay, ha promogut una demanda contra els menors Miguel Ángel Lorente Sánchez i Tomás Alcázar Solá, com a responsables civils directes i contra els seus pares com a responsables civils solidaris, on es reclama la quantitat de 172,49 euros, en concepte d'indemnització pels danys i perjudicis ocasionats pels menors demandats al vehicle Fiat Uno, matrícula CS-8960-T, propietat de la perjudicada.  
2. Una vegada es va admetre a tràmit la demanda, esta es va comunicar als demandats perquè en el termini de 10 dies la contestaren, però va transcórrer el termini legal i no ho van fer.  
3. Mitjançant la interlocutòria de data 4 de març de 2003, es va assenyalar el dia 25 de març d'enguany per a la realització de la vista oral a la qual van ser citades les parts; es va efectuar la citació del menor Miguel Ángel Lorente Sánchez mitjançant edictes fixats al tauler d'anuncis del Jutjat.  
4. El dia 25 de març d'enguany es va celebrar la vista oral a què únicament van comparéixer el menor Tomás Alcázar i la seua mare María Luz Solá; no hi van comparéixer la resta dels demandats tot i que havien sigut citats en la forma legal.  
5. La part actora va proposar en el seu escrit els mitjans de prova de què intentaven valer-se, els quals van ser admesos i practicats en la vista oral, amb el resultat que apareix reflectit en les actuacions.  
Fonaments de dret:  
1. La part actora formula una demanda de responsabilitat civil on reclama la quantitat de 172,49 euros, en concepte d'indemnització pels danys i perjudicis ocasionats pels menors demandats a la porta del vehicle de la perjudicada.  
2. De La prova documental practicada en estes actuacions, especialment la sentència de data 4 de novembre de 2002 dictada en el procediment penal, no es desprén cap dubte que els menors Miguel Ángel Lorente Sánchez i Tomás Alcázar Solá, el dia 1 de desembre de 2001, van intentar sostraure el vehicle Fiat Uno, matrícula CS-8960-T, que la perjudicada María Dolores Orduña Blay havia deixat estacionat al carrer del Músic Perfecto Artola, de Castelló de la Plana, causant-li danys a la porta davantera esquerra, taxats pericialment en la quantitat de 172,49 euros.  
Així mateix, de la declaració testimonial prestada en l'acte de l'audiència per la propietària del vehicle, queda acreditat que este va patir desperfectes en una de les seues portes, i que coincideix el valor de la reparació amb l'import peritat judicialment, suma que reclama la part actora. La seua pretensió ha de ser estimada a l'empara del que disposa l'article 217 de la LEC, atés que s'han provat els fets que fonamenten la seua demanda, i a ella s'han sotmés els demandats que han comparegut a l'acte de l'audiència; la resta dels demandats, però, no hi ha comparegut per a fer valer les seues pretensions.  
3. L'acció de responsabilitat civil exercida per la part actora té el seu fonament en el que disposen els articles 61 i 62 de la Llei Orgànica 5/2000, en relació amb els articles 109 i següents del Codi Penal (CP).  
Així, l'article 109 CP disposa que l'execució d'un fet descrit per la llei com a delicte o falta obliga a reparar, en els termes previstos en les lleis, els danys i perjudicis per ell causats, i l'article 110 del CP assenyala que la responsabilitat establida en l'article anterior comprén la restitució, la reparació del dany i la indemnització dels perjudicis morals i materials; per la seua banda, l'article 61.3 de la LORRPM disposa que, quan el responsable dels actes comesos siga un menor de 18 anys, respondran solidàriament amb ell dels danys i perjudicis els seus pares, tutors, acollidors o guardadors de fet per este ordre.  
En el present cas, en virtut del que estableixen els articles esmentats, cal establir la responsabilitat directa dels menors Miguel Ángel Lorente Sánchez i Tomás Alcázar Solá, causants dels danys l'import dels quals es reclama, i la responsabilitat solidària de Ramona Sánchez, mare de Miguel Ángel i de Vicente Alcázar Romero i María Luz Solá Jiménez, pares de Tomás.  
Vistos els articles esmentats i els altres aplicables de manera general i pertinent.  
Decisió:   
Estime la demanda interposada pel ministeri fiscal, en representació de la perjudicada María Dolores Orduña Blay, contra el menor Miguel Ángel Lorente Sánchez, i sa mare Ramona Sánchez Rodríguez, i contra el menor Tomás Alcázar Solá, i els seus pares Vicente Alcázar Romero i María Luz Solá Jiménez, i condemne els referits menors com a responsables civils directes i els seus pares com a responsables civils solidaris a pagar a la part actora la quantitat de cent setanta-dos euros i quaranta-nou cèntims (172, 49 e).  
Notifiqueu la present resolució a les parts, fent-los saber que contra ella poden interposar un recurs d'apel·lació en el termini de cinc dies davant de l'Audiència Provincial.  
Esta és la meua sentència, de què s'unirà un certificat al rotlle, que pronuncie, mane i firme.  
Publicació. L'anterior sentència ha sigut llegida i publicada per la magistrada jutgessa que la va dictar, en el dia de hui, celebrant audiència pública. En done fe.»  
I perquè valga de notificació en la forma legal, expedisc el present edicte junt amb una còpia de l'esmentada resolució.  
Castelló de la Plana, 26 d'abril de 2006.. La secretària: Rocío Gómez-Ferrer Bolinches.